Diari Oficial de la Generalitat Valenciana


Sumari del DOGV 5304, del 17-07-2006 (2006/8338)

RESOLUCIÓ de 7 de juliol de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 152/2005, per a la provisió de llocs de treball de naturalesa funcionarial, sector administració especial, grup C, educador d'escola infantil, de la Conselleria de Cultura, Educació i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8338


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de juliol de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 152/2005, per a la provisió de llocs de treball de naturalesa funcionarial, sector administració especial, grup C, educador d'escola infantil, de la Conselleria de Cultura, Educació i Esport. [2006/M8338]  
Per Resolució de 28 de novembre de 2005, de la Direcció General d'Administració Autonòmica, publicada en el Diari Oficial de la Generalitat número 5.156, de 16 de desembre de 2005, es va convocar concurs de mèrits número 152/2005, per a la provisió de llocs de treball de naturalesa funcionarial, sector administració especial, grup C, educador d'escola infantil, de la Conselleria de Cultura, Educació i Esport.  
Per Resolució de 12 de juny de 2006, de la Direcció General d'Administració Autonòmica, publicada en el DOGV número 5.289, de data 27 de juny de 2006, s'amplia el termini establit per a resoldre la convocatòria de l'esmentat concurs de mèrits.  
Finalitzada l'avaluació dels mèrits dels concursants i la resta de tràmits d'execució de la convocatòria, la comissió de valoració va formular, en data 6 de juliol de 2006, proposta definitiva d'adjudicació.  
Per tant, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Fer públiques les puntuacions obtingudes pels participants en el concurs de mèrits número 152/2005 i adjudicar amb destinació definitiva els llocs de treball relacionats en l'annex de la present resolució.  
Segon  
Declarar deserts els llocs de treball que no han sigut adjudicats en aquest concurs.  
Tercer. Cessament i preses de possessió  
Cessament. El personal que ocupa lloc de treball i ha obtingut destinació en el present Concurs, cessarà d'ofici el dia 23 de juliol de 2006. Igualment, cessarà d'ofici en la mateixa data, el personal que estiga ocupant un lloc de treball adjudicat.  
Preses de possessió. L'acte de presa de possessió, a què queda convocat el personal que ha obtingut destinació, tindrà lloc el dia 24 de juliol de 2006, a les 10.00 hores, segons la província en què radique el lloc:  
a) Direcció Territorial de la Conselleria de Cultura, Educació i Esport a Alacant, carrer de Carratalá, 47 (CP 03745).  
b) Direcció Territorial de la Conselleria de Cultura, Educació i Esport a Castelló, avinguda del Mar, 23 (CP 12397).  
c) Direcció Territorial de la Conselleria de Cultura, Educació i Esport a València, carrer de Gregorio Gea, 14 (CP 46397).  
Els efectes administratius i econòmics seran de dia de la presa de possessió.  
Quart. Recurs  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.  
València, 7 de juliol de 2006.. El director general d'Administració Autonòmica: Miguel Antonio Crespo Marzal.